Diari Oficial de la Generalitat Valenciana


Sumari del DOGV 1316, del 01-06-1990 (1990/800564)

ORDRE de 26 d'abril de 1990, de la Conselleria d'Administració Pública, per la qual s'acorda la dissolució de l'Agrupació integrada pels municipis d'Alcàntera de Xùquer, Cotes i Sellent per al manteniment en comú de la plaça de secretari, i s'aprova la constitució d'una Agrupació, amb la mateixa finalitat, entre els ajuntaments de Cotes i Sellent.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/04/26/(1)/dof/vci/html**

### Dades del document

Número de DOGV
:   1316

Data del DOGV
:   01-06-1990

Secció del DOGV
:   DISPOSICIONS GENERALS

Número del document
:   1990/800564


Data del document
:   26-04-1990

Organisme emissor
:   Conselleria d'Administració Pública

Tipus de document
:   Ordre

ORDRE de 26 d'abril de 1990, de la Conselleria d'Administració Pública, per la qual s'acorda la dissolució de l'agrupació integrada pels municipis d'Alcàntera de Xúquer, Cotes i Sellent per al manteniment en comú de la plaça de secretari, i s'aprova la constitució d'una agrupació, amb la mateixa finalitat, entre els ajuntaments de Cotes i Sellent.  
Per resolució de la Direcció General d?Administració Local es va aprovar l'agrupació dels municipis d'Alcàntera de Xúquer, Cotes i Sellent, de la província de València, per mantenir en comú la plaça de secretari.  
S'ha produït un augment dels recursos econòmics als municipis interessats, i també un major desenvolupament de les activitats administratives, fets que han modificat les circumstàncies que van motivar la constitució de l'agrupació.  
Per aquest motiu, els ajuntaments esmentats van adoptar sengles acords plenaris per dissoldre l'agrupació, amb el quòrum legal requerit, de manera que Alcàntera de Xúquer mantingués el seu lloc de treball i els ajuntaments de Cotes i Sellent van constituir una nova agrupació.  
L?expedient ha estat tramitat d'acord amb les prescripcions legals.  
Per aquesta raó, fent ús de les facultats que em confereix el Reial Decret 685/1979, de 13 de febrer, que regula les transferències d'aquestes competències, en relació amb el Decret 10/1985, de 21 de juny, de la Presidència de la Generalitat i el Decret 114/1985, de 25 de juliol, del Consell de la Generalitat Valenciana,  
ORDENE:  
Article primer  
S?aprova la dissolució de l'agrupació dels ajuntaments d'Alcàntera de Xúquer, Cotes i Sellent (València), per al manteniment en comú de la plaça de secretari, per haver variat substancialment les circumstàncies que van concórrer a la seua aprovació.  
Article segon  
S'aproven la constitució i els estatuts de la nova agrupació, per al manteniment de secretari en comú, formada pels ajuntaments de Cotes i Sellent, amb capitalitat a Sellent.  
Article tercer  
Es trametrà còpia d'aquesta ordre a la Direcció General de la Funció Pública (Ministeri per a les Administracions Públiques), amb la finalitat que es designe secretari de l'Ajuntament d'Alcàntera de Xúquer el Sr. Miguel Aparicio Navarro, que ocupava en propietat el lloc de treball de secretaria de l'agrupació dissolta, a l?efecte que es classifique i es proveesca el lloc de treball de Secretaria - Intervenció corresponent a la nova agrupació constituïda per Cotes i Sellent.  
València, 26 d?abril de 1990.  
El Conseller d?Administració Pública,   
EMERIT BONO I MARTINEZ


Còpia Permalink ELI